ΓΡΑΠΤΗ ΕΡΩΤΗΣΗ E-2932/02

υποβολή: Olivier Dupuis (NI) προς την Επιτροπή

(17 Οκτωβρίου 2002)

Θέμα: Διώξεις των οποίων θύματα είναι η σύζυγος και ο γιος του κ. Hada, φυλακισμένου ηγέτη της Δημοκρατικής Συμμαχίας της Νοτίου Μογγολίας

Η κ. Xinna, σύζυγος του πολιτικού κρατουμένου της Νοτίου Μογγολίας κ. Hada, ο οποίος συνελήφθη το 1995 για την ίδρυση της Δημοκρατικής Συμμαχίας της Νοτίου Μογγολίας και καταδικάστηκε το 1996 σε κάθειρξη 15 ετών με την κατηγορία δραστηριοτήτων απόσχισης και κατασκοπείας, δήλωσε ότι ο δεκαεπτάχρονος γιος της Uliesπήρξε θύμα βάναυσης κακοποίησης από τις κινεζικές αρχές σε φυλακή της Νοτίου Μογγολίας. Το 2002 ο γιος του κ. Hada είχε κατηγορηθεί για συνεργία σε κλοπή και είχε καταδικασθεί σε φυλάκιση 2 ετών. Επί του παρόντος κρατείται στην φυλακή για ανηλίκους Αριθμός 1 της Αυτόνομης Περιοχής της Εσωτερικής Μογγολίας. Σύμφωνα με μία έκθεση του Κέντρου Ενημέρωσης της Νοτίου Μογγολίας για τα Ανθρώπινα Δικαιώματα ο Ulies κρατείται με 13 άλλους νεαρούς κακοποιούς σε κελί 8 τετραγωνικών μέτρων καιποχρεώνεται καθημερινά σε καταναγκαστικά έργα επί 13 ώρες. Επιπλέον οι σωφρονιστικές αρχές τον ωθούν επιμόνως να διακόψει κάθε σχέση με τη μητέρα του. Σε πρόσφατη επίσκεψη στο γιο της η κ. Xinna κακοποιήθηκε σωματικά από τους φύλακες επειδή μίλησε στη μογγολική γλώσσα. Εξ άλλου δήλωσε ότι παρατήρησε εμφανή σημάδια κακοποίησης στο σώμα του γιου της τα πόδια και χέρια του οποίου ήταν δεμένα για 40 ώρες και πλέον με αλυσίδα που ζύγιζε περισσότερο από 20 κιλά· τούτο επειδή είχε αντισταθεί στη βίαιη μεταχείριση από τους φύλακες και τους συγκρατουμένους του. Μετά τη σύλληψη του κ. Hada το 1995 η αστυνομία προέβη στο σφράγισμα του Βιβλιοπωλείου Μογγολικών Σπουδών και της Λέσχης Αναγνωστών Μογγολικών Σπουδών που ανήκαν στην κ. Xinna· εν συνεχεία επέτυχε να αποβληθεί ο γιος της Ulies από το σχολείο διότι είχε αντισταθεί σε βιαιοπραγίες κατά του ατόμου του. Πάντα σύμφωνα με την έκθεση του Κέντρου Ενημέρωσης της Νοτίου Μογγολίας για τα Ανθρώπινα Δικαιώματα, μετά τη σύλληψη του κ. Hada η κ. Xinna φυλακίσθηκε για 3 μήνες με

την κατηγορία ότι παραχώρησε συνέντευξη στη Φωνή της Αμερικής. To 1997 κατά τους εορτασμούς που πραγματοποιήθηκαν στην πόλη Huhot για την 50ή επέτειο από την καθιέρωση της Αυτόνομης Περιοχής της Εσωτερικής Μογγολίας η κ. Xinna και ο γιος της Ulies οδηγήθηκαν με τη βία στα ανατολικά σύνορα της περιοχής και παρέμεινανπό κράτηση 2 ημέρες. Το 1999 κατά την επίσκεψη του Κινέζου ηγέτη Jang Zemin στην Αυτόνομη Περιοχή της Εσωτερικής Μογγολίας η κ. Xinna ετέθηπό κατόίκον περιορισμό με διαρκή επιτήρηση από αστυνομικό.

Ποιές πληροφορίες έχει η Επιτροπή σχετικά με τη μειωτική και απάνθρωπη μεταχείριση πουφίστανται η κ. Xinna και ο γιος της· Ποιές πρωτοβουλίες έλαβε ή σκοπεύει να λάβει η Επιτροπή για να αποσπάσει από τις κινεζικές αρχές τον σεβασμό των ανθρωπίνων δικαιωμάτων, των ατομικών και πολιτικών δικαιωμάτων στη Νότιο Μογγολία· Ποιές πληροφορίες έχει η Επιτροπή σχετικά με την κατάσταση τηςγείας του κ. Hada και τωνπολοίπων μελών της Δημοκρατικής Συμμαχίας της Νοτίου Μογγολίας, που συνελήφθησαν από τις κινεζικές αρχές· Δεδομένων αυτών των παραδειγμάτων παραβίασης θεμελιωδών δικαιωμάτων και της καταπιεστικής πολιτικής του Πεκίνου προς τον μογγολικό πληθυσμό και ιδίως του φανατισμού κατά των προασπιστών της δημοκρατίας και του κράτους δικαίου ποιές πρωτοβουλίες σκοπεύει να λάβει η Επιτροπή για να επιτύχει να αναγνωρίσουν οι κινεζικές αρχές ουσιαστική αυτονομία για τον λαό της Νοτίου Μογγολίας·

Απάντηση του κυρίου Patten Εξ ονόματος της Επιτροπής

(12 Νοεμβρίου 2002)

Η Επιτροπή έχει λάβειπ' όψη την ιδιαίτερη κατάσταση την οποία αντιμετωπίζουν η σύζυγος και οιός του κυρίου Hada, φυλακισμένου ηγέτη της Δημοκρατικής Συμμαχίας της Νοτίου Μογγολίας.

Η Επιτροπή παρακολουθεί από κοντά την κατάσταση στην Κίνα σε ότι αφορά τα ανθρώπινα δικαιώματα. Ο διμερής διάλογος μεταξύ Ένωσης — Κίνας για τα ανθρώπινα δικαιώματα που καθιερώθηκε το 1996, παρέχει μια αξιόλογη ευκαιρία έκφρασης των ανησυχιών μας επί του θέματος προς τις κινεζικές αρχές.

Στα πλαίσια του εν λόγω διαλόγου, η Επιτροπή χειρίζεται σε τακτική βάση, ζητήματα όπως η ελευθερία έκφρασης και του συνεταιρίζεσθαι και ο σεβασμός των αστικών και πολιτικών δικαιωμάτων των μειονοτήτων. Σχετικά με αυτό, η Επιτροπή έδωσε ιδιαίτερη προσοχή στην κατάσταση των ατόμων τα οποία εδιώχθησαν λόγω των απόψεων και πεποιθήσεών τους.

Η Επιτροπή ανησυχεί για το θέμα του σεβασμού των αστικών και πολιτικών δικαιωμάτων στην Κίνα και θα εξακολουθήσει να παρακολουθεί την κατάσταση με ιδιαίτερη προσοχή.